પોલીસસૂત્રો પાસેથી મળતી માહિતી મુજબ ગુજરાત કોલેજમાં ગઈ કાલે મતગણતરી ચાલી રહી હતી. દરમિયાનમાં બપોરે ત્રણ વાગ્યે ઓઢવ વોર્ડની મતગણતરી ચાલી રહી હતી ત્યારે રૂમ નં.૧૧માં હાજર રિટર્નિંગ ઓફિસર સાથે મતગણતરી એજન્ટ રૂપલબહેન ચિરાગભાઈ શર્મા (ઉ.વ.૨૮, રહે. રામદેવકૃપા સોસાયટી, ઓઢવ)એ મહિલા અનામત ન આપવા બાબતે બોલાચાલી કરી હતી. મતગણતરી સમયે મતગણતરી એજન્ટ મહિલા દ્વારા જ બોલાચાલી કરાતાં મામલો ગરમાયો હતો.